312-726-7020 info@ncdvtmh.org Gabay para sa Emosyonal na Suporta by Cathy Cave Minsan, puwedeng nakakailang na makipag-usap sa mga survivor tungkol sa nararamdaman nilang pagdurusa o pagkabigla. Ang sarili nating mga pangamba, bias, at dating karanasan sa ating trabaho, mga buhay, at mga komunidad ay nakakaapekto kung paano tayo nakikipag-ugnayan sa mga taong nilalayon nating tulungan. Mayroong mga paraan kung paano natin puwedeng harapin ang mga ganitong pakikipag-usap nang matapat sa ating mga intensiyon at magalang sa mga paniniwala ng iba tungkol sa kung ano ang makakatulong sa mga panahon ng pagkabigla, emosyonal na pagdurusa, at pagkakasakit. Sa pag-unawa natin sa epekto ng karahasan, mapanakit na pangongontrol, at trauma, puwede nating asahan na regular tayong makakakilala ng mga tao sa ating mga serbisyo na nahihirapang kumalma, maging malinaw, matino, nakikipag- ugnayan, at ligtas sa larangang pisikal at emosyonal. Kapag ang ating suporta ay ingklusibo, accessible, angkop sa kultura, at may kaalaman tungkol sa trauma, maigagalang natin ang mga bagay na pinahahalagahan, kalusugan, at kapakanan ng lahat, at makakapagbigay tayo ng mga resource na tutulong sa mga survivor para maramdaman nilang suportado, napapansin, at ligtas sila. Mahalaga ring mabigyan natin ng priyoridad ang ating sariling kapakanan habang nagtatrabaho tayo. Polisiya at mga Kasanayang Nagpoprotekta sa mga Tao mula sa Stigma at Diskriminasyon Kaugnay ng Kalusugan ng Pag-iisip Ang mga paraan kung paano tayo nakikipagtulungan sa mga taong dumaranas ng emosyonal na pagdurusa o krisis ay nakaalinsunod dapat sa Americans with Disabilities Act (Batas sa mga American na May Kapansanan), Fair Housing Act (Batas sa Patas na Pabahay), at Civil Rights Act (Batas sa mga Karapatang Sibil) upang tiyaking hindi tayo nakakadagdag sa diskriminasyon laban sa mga taong dumanas na ng karahasan, trauma, at pag-marginalize. Ang mga proseso natin ng pagpapatala ay naglalayong alamin kung may taong nangangailangan ng ating suporta dahil dumanas siya ng karahasan sa bahay, at hindi para salain paalis ang mga tao o talikuran ang mga tao dahil sa mga pangambang may kinalaman sa mga alalahanin sa kalusugan ng pag-iisip o pagkalulong sa alak o droga. Sa panahon ng pagpapatala, pag-isipan kung ano ang kailangan mong malaman at bakit, pati na kung ano ang kailangan mong idokumento at bakit. Habang nakikilala natin nang mas mabuti ang mga survivor, mapag-uusapan natin nang mas hayagan ang tungkol sa nararanasan nilang pagdurusa at pagkabigla. Mabibigyang-daan tayo nito para mag-alok ng pagdamay, magbahagi ng impormasyon tungkol sa mga epekto ng karahasan, maunawaan nang mas mabuti kung ano ang nakakatulong sa bawat survivor, at magbigay ng mga ninanais na resource bilang pansuporta. October 2023 1
Impormasyong Maibabahagi sa Lahat Mag-alok ng impormasyong nagpapaliwanag sa mga kasalukuyang epekto ng pang-aabuso at ibahagi ang mensahe na pangkaraniwan lang ang kung anong maaaring dinadanas ng mga survivor, ayon sa mga karanasan nila. At, ipaalam sa mga survivor kung ano ang maaaring mapansin nila at puwede nilang asahan. Nasa ibaba ang mga halimbawa ng puwedeng sabihin: Ang mga serbisyong iniaalok namin sa lahat ay ... Alam naming puwedeng makaapekto sa ating pisikal na kalusugan at emosyonal na kalagayan ang pang-aabuso. Maraming survivor ang dumadanas ng... Sa simula, kadalasang mahirap para sa mga tao ang mapalagay sa sitwasyon. Maaaring may mga tunog o espasyo na nakakaasiwa. Sabihin sa amin kung puwede kaming makatulong. May ilang tao na kailangan ng ilang araw (o linggo) para makabawi ng tulog o para "tumunganga lang." Minsan, may mga tao na maaaring lalong makaramdam ng lungkot o pagdurusa pagkaraan ng ilang araw kung kailan mas ligtas na ang pakiramdam at nakapahinga na sila nang mas matagal. Kung mabigla, mapagod, matakot, o makaranas ka ng karamdaman, pananakit ng ulo, pananakit ng tiyan, pagkahilo, pagduruwal, o iba pang alalahanin, ipaalam ito sa amin. Kung gusto mo ng tulong, nandito kami. Marami tayong opsiyong puwedeng ialok, kasama na rito ang access sa pangangalagang medikal, isang tagapayo, mga ehersisyo para sa isip at katawan, at suporta mula sa mga taong may katulad na karanasan. Kung nag-aalala kang baka subukan ng isang tao na gamitin ang stigma tungkol sa mga hamon sa kalusugan ng pag-iisip o pagkalulong sa alak o droga para magpakita ng diskriminasyon laban sa iyo, matutulungan ka namin, kung gusto mo. Bagaman hindi namin kailangang malaman kung gumagamit ka ng gamot, puwede kaming tumulong kung may gusto kang subukang gamot o gusto mong magpatulong hinggil sa mga gamot. Puwedeng kasama rito ang pagtulong sa iyo na magtabi ng gamot, pagbibigay ng mga paalalang gumamit ng gamot, pagtulong sa iyo na mag-refill o magpalit ng gamot, pagtulong sa iyo na malaman pa ang tungkol sa mga gamot, pagtugon sa mga alalahanin tungkol sa insurance, o pagtugon sa mga alalahanin tungkol sa pagkontrol ng isang tao sa iyong mga gamot. . Guide for Emotional Support October 2023 2
Pag-uusap Tungkol sa Kung Ano'ng Nakakatulong Kapag nakipag-usap tayo sa mga survivor tungkol sa kung ano'ng nakakatulong para sa kanila, makakabuo tayo ng mga ugnayang batay sa kahandaan nating makinig at matuto. Pagkatapos, makakapag-alok tayo ng tulong na pamilyar at gumana na dati nang maayos para sa indibidwal na iyon. Paglalaanan natin ng oras ang prosesong ito, para maaari tayong matuto ng mga bagong paraan kung paano susuportahan ang isang tao sa maraming pag- uusap. Kasama sa mga halimbawa ng puwedeng itanong ang: Anong mga bagay ang nakakatulong sa iyo nang pinakamabuti para manatiling matino, kalmado, at may malinaw na pag-iisip kapag nakakaramdam ka ng stress o nasa isang lugar ka na hindi pamilyar? Anong mga uri ng bagay o sitwasyon ang pinakamapanghamon para sa iyo? Ano ang puwede nating gawin habang nandito ka para mabawasan ang stress mo hangga't maaari? Ano ang hitsura at pakiramdam kapag nabibigla o nagdurusa ka? Sumasakit ba ang iyong ulo o tiyan? May isang tao ka bang pinagkakatiwalaan na nakakapansin kapag nagdurusa o nabibigla ka? Ano ang napapansin niya? Ano ang posibleng makadagdag sa iyong stress o pagdurusa? Ano ang nakatulong na dati noong nakaramdam ka ng ganito? May mga bagay ba kaming puwedeng gawin para suportahan ka? May mga bagay ba na hindi mo gustong gawin namin? . Guide for Emotional Support October 2023 3
Plano ng Emosyonal na Suporta na Kayang Gawin nang Mag-isa Pagtukoy sa mga Damdamin, Kilos, at Suporta Mga tool, resource, at suporta na ginagamit ko at mga bagay na ginagawa ko na tumutulong sa akin para bumuti ang pakiramdam ko, maging kalmado, relaxed, focused, matino, may malinaw na pag-iisip, o ligtas: Mga bagay kung saan ko gustong magpatulong para makayanan ang pagod, pangamba, karamdaman, pananakit ng ulo, pananakit ng tiyan, pagdurusa, o pagkabigla: Mga Diskarte para Bumuti ang Pakiramdam Ano ang maaaring nararamdaman ko sa loob ko: Mga paraan kung paano ko puwedeng ipaalam sa isang taong pinagkakatiwalaan ko ang tungkol sa pinagdaraanan ko: Mga bagay na puwede kong gawin na maaaring makatulong sa sitwasyon: Ang mga palatandaang pisikal o emosyonal na nagpapakita na mas lumala ang nararamdaman ko: Mga bagay na puwedeng gawin ng ibang tao para makatulong sa sitwasyon: Mga bagay na hindi ko gustong gawin ng iba: . Guide for Emotional Support October 2023 4